Honde val kleuter tuis aan | Maroela Media
Honde val kleuter tuis aan
Netcare se ambulansdiens. (Foto: Verskaf)
'n Kleuter en sy ma is Sondag by hul huis in Pretoria deur twee honde aangeval.
'n Familielid het Netcare 911 Sondag teen 17:30 ontbied nadat twee groot honde die vyfjarige kind en sy ma by hul huis in Elarduspark aangeval het.
Volgens Shawn Herbst, woordvoerder van Netcare se nooddienste, is dit die gesin se eie honde wat die twee aangeval het. Dit is nie bekend watter ras die honde is nie.
"Die twee honde het glo met mekaar begin baklei toe die vyfjarige na die huis koers gekies het. Die twee honde het toe hul aandag op die kind gevestig en hom begin byt. Die ma van die kind het probeer ingryp en is ook verskeie kere gebyt."
Volgens Herbst het die kind ernstige trauma opgedoen. "Albei pasiënte is deur Netcare 911se paramedici op die toneel behandel. Nadat hulle gestabiliseer is, is hulle per ambulans na die naaste hospitaal vervoer vir verdere mediese sorg."
hondaanvalle In die nuus
SA se 'ekonomiese herstelplan' binnekort afgehandel
Die mens se beste vriend.
Dit is die mens se beste vriend Piet… Die mens, in meeste gevalle, bepaal grootendeels die gedragspatroon van n dier… Baie jammer dat dit gebeur het, mag julle gou gesond word…
Ai tog….. honde kan probleme gee wanneer hulle nie genoeg aandag kry, of nie genoeg oefening kry nie, of sleg beheer word. Nie altyd die honde se skuld nie. Hulle mag 'man's best friend' wees, maar jy moet ook sorg dat jy hulle 'best friend' is.
Ek is ook 2 jaar terug deur my eie hond gebyt omdat ek wou ingryp toe sy my labrador gebyt het. Vandat ek haar gekry het was daar altyd 'n gevegtery op my erf en dit was die laaste. Sys van kant gemaak en daars weer rus en vrede op my erf. My 2 Labs is gladnie sulke vegtende honde nie. Hulle sal jou liewers dood lek
Ek weet die kind het nou nie geweet nie, mar as twee honde baklei dan bly mens maar weg. Dalk klein honde kan mens probeer stop.